Jarichas

Jarichas (Yarikh, taip pat Yareah)Yarikh. Britannica Online Encyclopedia. Nuoroda tikrinta 2020-07-27. – Mėnulio dievas vakarų semitų mitologijoje. Ugarite jo sutuoktine laikyta Mėnulio deivė Nikalė – iš Mesopotamijos kilusi dievybė, atitinkanti šumerų Ningalę ( – „karalienė“).

Manoma, kad buvo laikomas Jericho miesto globėju. Be to, Jarichas tikriausiai buvo tapatus kanaaniečių-amoritų dievui Amu (Ammu), o šis savo ruožtu susijęs su jemeniečių dievybe tokiu pat vardu (Ammu).

Jarichas minimas įvairaus pobūdžio ugaritų įrašuose: legendose, užkalbėjimuose, ritualiniuose tekstuose (jam aukojama), dievų sąrašuose. Dievavardis sutinkamas ir kaip asmenvardžių dėmuo (pvz., 'bdyrh – „Mėnulio dievo tarnas“).Van der Toorn, Karel; Becking, Bob; Van der Horst, Pieter W. (eds.). Dictionary of Deities and Demons in the Bible. Brill. p. 587.

 Mituose 
Išlikusi ugaritų poema, pasakojanti apie Jaricho ir Nikalės vestuves. Anot jos, Jarichas Harhabio („vasaros vaisių viešpaties“) paprašęs dukters Nikalės rankos. Už dukterį jis pažadėjęs atsilyginti gausiomis dovanomis. Visgi Harhabis nenorėjęs sutikti ir pasiūlęs Jarichui verčiau vesti vieną iš Balu (Alijanu-Balu) dukterų – Padarai. Dar pasiūlęs vesti Jabardamai (galbūt Astaro duktė). Galiausiai, Jarichui primygtinai reikalaujant, Harhabis turėjęs nusileisti. Už nuotaką Jarichas turėjęs sumokėti didžiulę išpirką. Ją sudarę tūkstantis šekelių sidabro, miriadas šekelių aukso, brangakmeniai, taip pat laukai, sodai ir vynuogynai. Tuomet Jarichas vedęs Nikalę. Ją palaiminusios Kotarat (šios dievybės padedančios gimstant vaikui), Nikalė turėjusi pagimdyti sūnų.

Teigiama, jog, ugaritų supratimu, šių šventųjų vedybų (hierogamija) tikslas buvo užtikrinti kosmoso harmoniją, vaisingumą, mėnesių kaitą, kai Mėnulis kaskart atgimsta (jaunatis).

Neretai manoma, kad ši poema išversta iš huritų kalbos. Huritiškos kilmės gali būti ir poemoje minimo Harhabio vardas.

 Šaltiniai 

Kategorija:Vakarų semitų mitologija
Kategorija:Mėnulio dievybės